19 
Drugi temeljni tip ima tri sloja: vanjski palisadni, srednji 
parenhimski i nutarnji od 2—4 reda četverostranih stanica (Her- 
petacanthus melancholicus, Justicia ventricosa, J. furcata Jacq.). 
Ove se vrsti razlikuju medusobno samo po odebljanju postranih 
stijena palisadnih stanica. Od tipa se udaljuje Flemingia strobi- 
lifera Ait., koja nema trećeg nutarnjega sloja i još više rod Acan- 
thus. Testa ima 2 sloja (palisadni i kolabirani). Vrste se razlikuju 
po odebljanju palisadnih stanica. Glavna karakteristika drugoga 
tipa jest ta, sto ima red palisada na površini i što nema ni tri- 
homa ni ikakovih drugih nastavaka. 
Osobite je građe testa od Geissomeria nitida Nees, sastoji 
naime od jednoga reda četverostranih stanica bez nastavaka i ona 
od Andrographis echioides, koja ima dva sloja. Nemaju s nijednim 
tipom ništa zajedničkoga. 
Na koncu prilažem tabelarni prijegled pojedinih vrsta s ob- 
zirom i na eksomorfna svojstva sjemena i na anatomijsku građu 
teste, Mjerio sam stanice samo ondje, gdje se pokazala potreba t. j. 
gdje bi i veličina stanica bila bar donekle karakteristična za 
vrstu. Slike su uvećane 200—400 puta. 
